Ilmkerti er alltaf góð gjöf og í tilefni þess að núna þeytast margir á milli verslanna í leit að jólagjöfum þá ákvað ég að taka saman mín uppáhalds ilmkerti í von um að gefa einhverjum ykkar góða hugmynd . Ég sjálf á líklega um 15 stykki af ilmkertum heima , þau eru þó alls ekki öll í notkun ég hvíli þau af og til inn í skáp eftir stuði hvernig ilm ég vil hafa , flest kertanna minna hef ég keypt mér sjálf og sum þeirra kaupi ég aftur og aftur eins og viss jólakerti sem ég get ekki verið án . Ég hef mikið verið að þræða verslanir undanfarna daga í tilefni af risa jólaleiknum og tek eftir að flestar verslanir bjóða upp á í dag úrval af heimilisilmum og ilmkertum – mjög skemmtileg þróun . Ég tók þó að sjálfsögðu aðeins saman kerti sem ég sjálf hef reynslu af og vil mæla með . / / 1 . Voluspa er merkið sem flestir þekkja , úrvalið er rosalega mikið en lengi vel fengust þessi kerti ekki á Íslandi . Ég hef keypt mér margar tegundir frá þeim , bæði erlendis , á netinu og núna í verslunum hér heima . Ég viðurkenni að ég versla dálítið ilmkerti útfrá umbúðunum jafnt sem ilminum og er Crane Flower í einstaklega fallegum gylltum umbúðum . Voluspa fæst í Línunni . / / 2 . Nýtt sem rataði beint á topplistann minn er Coconut Milk Mango kerti frá Illume sem ég fékk í versluninni hjá Hlín Reykdal út á Granda . Ég kveiki á því á hverjum degi og vildi óska þess að það hefði fylgt líkamskrem með því svo góður er ilmurinn . Hlín Reykdal , Fiskislóð 75. / / 3 . Skandinavisk er merki sem ég held mikið upp á og hef farið í gegnum mörg kerti frá þeim og á núna heima 3 ilmi úr línunni , Jul , Bær og Koto ( á reyndar líka Heima sem er sami ilmur ) . Skandinavisk er einnig með heimilisilmstangir og fæst merkið í Epal . / / 4 . Votivo er eitt af þessum gæðamerkjum og uppgötvaði ég jólakertið þeirra í vikunni og heillaðist alveg . Joie de Noel er einn af þremur jólailmum í ár og ilmar dásamlega og ég tala nú ekki um hvað kertið kemur í fallegri pakkningu . Votivo fæst í Myconceptstore / / 5 . Síðast en ekki síst er nýtt merki sem ég uppgötvaði nýlega , en það eru íslensku ilmkertin EG frá Erlu Gísla ! Ilmkertin frá henni eru fjögur talsins og heita öll eftir árstíðunum þaðan sem innblástur ilmsins er sóttur , vetur , sumar , vor og haust . Ég fékk alla línuna í gjöf og var lengi að finna út hvert væri mitt allra uppáhalds en komst loksins að niðurstöðu að það væri Stormur / Winter , tilvalið fyrir jólin og ilmurinn er æðislegur , dálítið þungur og kryddaður sem er fullkominn á þessum tíma . EG ilmkertin fást m.a. í Snúrunni , Hlín Reykdal og í Litlu Hönnunarbúðinni . / / – Öll ilmkertin hér að ofan eiga það sameiginlegt að vera gerð úr miklum gæðum og brenna hægt . Það styttist hinsvegar í að ég dragi út vinningshafa úr risavaxna jólagjafaleiknum sem ég held ásamt fallegustu verslunum Íslands ! Er þitt nafn ekki pottþétt komið í pottinn ? Sjáðu meira HÉR .